Bijelo more

Bijelo more (, ; 64–69° N) zaljev je Sjevernog ledenog mora i nalazi se između poluostrva Kola na sjeveru i poluostrva Kanin na sjeveroistoku. Površina mu je oko 90.000km2.

Bjelomorsko-baltičkim kanalom je povezan sa Baltičkim morem.

 Opis obale i mora 
Najveći zaljevi su Kandalakšanski, Oneški, Dvinski i Mezenski. Uz nekoliko manjih ostrva najznačajnija su Solovetcka ostrva. Prosječna dubina mora je 60m, dok je najveća dubina od 340m izmjerena u Kandalakšanskom zaljevu. Temperatura Bijelog mora je vrlo niska. Vrlo brzi prelaz između ljeta i zime odražava se i na toplinskim odnosima voda. Srednja temperatura u januaru iznosi od −10 do −13°C, dok su u julu temperature od 8 do 15°C.

 Svjetska baština 
Pored Bijelog mora, u okrugu Belomorski, nalazi se jedno od najvećih nalazišta sa petroglifima u Evropi  koji dokumentuju neolitsku kulturu u Fenoskandiji. Zajedno sa petroglifima na obalama Onjega jezera proglašeni su za svjetsku baštinu

Lokalitet sadrži 3.411 figura raspoređenih u 11 grupa.Petroglifi na Onjega jezeru i Bijelom moru - www.worldheritagesite.org - Pristupljeno 17.2.2023 Petroglifi Bijelog mora uglavnom se sastoje od rezbarija koje prikazuju scene lova i jedrenja, uključujući njihovu pripadajuću opremu, kao i životinjske i ljudske otiske. Pokazuju značajne umjetničke kvalitete i svjedoče o stvaralaštvu kamenog doba. Petroglifi su povezani sa ostalim arheološkim nalazištima kao što su ostaci naselja i groblja.

U glavnom gradu Karelije, Petrozavodsku, nalazi se nacionalni muzej Karelije sa posebnim odjelom u kojem je kamenje sa originalnim potroglifima i opisom.

 Reference 

Kategorija:Mora
Kategorija:Atlantski okean
Kategorija:Baltičko more
Kategorija:Svjetska baština u Rusiji
Kategorija:Neolitski arheološki lokaliteti